– Элек районда колбаса цехы “Янғантау” шифаханаһында ғына бар ине, хәҙер был эшмәкәрлекте беҙ ҙә яйға һалдыҡ. Ошо маҡсатта 2019 йылда өс миллион һумлыҡ грант алдыҡ, уның 90 процентын дәүләт бирһә, 10 проценты – үҙебеҙҙең аҡса. Уға ҡорамал һатып алдыҡ. Хәҙер төрлө сортлы колбасалар, ыҫланған итле ризыҡтар етештерәбеҙ. Тауар төрлөлөгө – 20-нән ашыу. Кооперативта – ун кеше, итте үҙебеҙҙең пайсыларҙан алабыҙ, – ти кооператив рәйесе Денис Данир улы Йосопов.